CELEX: C2004/217/56
Language: lt
Date: 2004-08-28 00:00:00
Title: Byla T-246/04 Jacques Wunenburger 2004 m. birželio 17 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/31
            
         Jacques Wunenburger 2004 m. birželio 17 d. pareikštas ieškinys Europos Bendrijų Komisijai
   (Byla T-246/04)
   (2004/C 217/56)
   Bylos kalba: prancūzų
   2004 m. birželio 17 d. Europos Bendrijų Pirmosios instancijos teisme buvo pareikštas Jacques Wunenburger, gyvenančio Zagrebe (Kroatija), atstovaujamo advokato Eric Boigelot, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti Generalinio sekretoriaus David O' Sullivan, veikiančio kaip vertintojas apeliacine tvarka, 2003 m. rugsėjo 11 d. sprendimą, kuriuo buvo galutinai patvirtinta pareiškėjo 2001 m. liepos 1 d. – 2002 m. gruodžio 31 d. tarnybinės veiklos vertinimo ataskaitą;
            
         
               —
            
            
               panaikinti šią ataskaitą;
            
         
               —
            
            
               panaikinti sprendimą, kuriuo aiškiai atmetamas pareiškėjo 2003 m. gruodžio 9 d. pagal Pareigūnų tarnybos nuostatų 90 straipsnio 2 dalį pareikštas skundas dėl ginčijamo sprendimo panaikinimo, įregistruotas Nr. R/711/03;
            
         
               —
            
            
               priteisti pareiškėjui nuostolių, patirtų dėl moralinės žalos ir grėsmės jo karjerai, susijusių su esminiais pažeidimais ir labai pavėluotu šios ataskaitos parengimu, atitinkančių ex aequo ir bono 4 000 EUR sumą, atlyginimą, su galimybę ją padidinti ar sumažinti proceso metu;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Pareiškėjas savo ieškinį grindžia Pareigūnų tarnybos nuostatų 25 straipsnio 2 pastraipos, 26 ir 43 straipsnių bei 2002 m. balandžio 26 d. Komisijos patvirtintų pastarojo straipsnio bendrųjų įgyvendinimo nuostatų pažeidimu. Jis taip pat tvirtina, kad buvo pažeista jo teisė į gynybą, gero administravimo principas, pareiga rūpintis, vienodos traktuotės principas bei, kad buvo padaryta akivaizdi vertinimo klaida.